Terviseameti

Paldiski mnt 81

10614 TALLINN

e-post: info@terviseamet.ee

Selgitustaotlus joogivee kvaliteedi kohta 09.08.2024. a

Aiandusühistu „Suur Promorskoje“ tellis 22.07.2024. a Terviseametilt aadressidel: Narva, Ankru tn 27 (salvkaev nr 1) ja Narva, Ankru tn 10 (salvkaev nr 2) salvkaevude vee mikrobioloogilise ja keemilise analüüsid. Teie asutuse läbiviidud analüüsi tulemusel tuvastati, et salvkaevu nr 1 vees on *Coli*-laadsed bakterid – tulemus 488 ühikut, *Escherichia coli* – tulemus 89 ühikut, kolooniate arv 22ºC – tulemus > 300, soole enterokokid – tulemus 20 ühikut ning salvkaevu nr 2 vees on *Coli*-laadsed bakterid – tulemus 2420 ühikut, *Escherichia coli* – tulemus 10 ühikut, kolooniate arv 22ºC – tulemus > 300, soole enterokokid – tulemus 17 ühikut. Palun Teie seisukohta, kas joogivee kvaliteet on ohtlik termiliselt töötlemata kujul? Samuti palume Teie poolset seisukohta, millest võivad olla tingitud bakterite sisaldus vees ning kas on võimalik vee kvaliteeti parandada? Kui jah, siis milliste võtetega (seadmed, reagendid jmt). Oleme mõlema kaevu vett kahe vee proovivõtu vahel (I veeproovi võtt 02.07.2024, II veeproovi võtt 22.07.2024) kahel järjestikuselt päeval välja pumbanud. Kuid veeproovi tulemused näitavad, et vee kvaliteet ei ole paranenud.

Samuti palume selgitusi vee keemilise analüüsi kohta:

* salvkaev nr 1:raud – tulemus 1480, piirsisaldus 200;
* salvkaev nr 2: näitajad ei ületa piirsisaldusi.

Palume Teie poolset seisukohta, millest võib olla tingitud raua kõrge sisaldus ja kas selline piirsisalduse ületus on ohtlik? Hetkel on aiandusühistu kaevudele pandud välja hoiatused joogivee termilise töötlemise vajaduse kohta.

Lugupidamisega

Irena Antson

Aiandusühistu „Suur Primorskoje“

Juhatuse esimees

Tel. 5549 433

e-post: suurprimorskoje@gmail.com